تقييم المطعم : أتذكر أول مرة جربت فيها ال تشيكو كانت أول مافتحو فرع التحليه وكانت تجربة رائعة خلتني أكرر الزيارة ثلاث مرات متتابعة ، أعجبني عندهم تقريبا ً 90 % من الي جربته عندهم . التجارب الثلاث كانت تجاربي الاخيرة خلال السنتين والنصف الماضية حتى قررت اتعشى عندهم قبل كم إسبوع وهنا كانت المصيبة

طلبت شوربة تورتيا مع توب شيلف قواكا مولي ( افوكادو مهروسة مع بصل وفلفل رومي وطماط ومتبلة بملح وليمون وكمون وفلفل ) وطلبت بريسكت بوريتو ( البرسكت هو جزء الضهر الاخير من لحم البقر ) .

شوربة التورتياللأسف كانت ملغية من القائمة مع إنها كانت طبق رائع جدا ً ، القواكا مولي كانت ممتازة كعادتهم لكن للأسف الزين مايكمل لأن الطبق الرئيسي البرسكت بوريتو كانت شي سيئ جدا ً ، اللحم كان قاسي ويعلك علك أما التورتيا كانت ناشفه بشكل كبير أما صوص الفاصوليا الي فوق البوريتو كان طعمه خانس وريحته نتنه وما قدرت أكمل الطبق .

تجربة سيئة جدا ً وراح أضيفه للبلاك لست تماما ً وماراح أنصح أحد يروح له بعدها